CELEX: 32006D0129
Language: sl
Date: 2006-02-07 00:00:00
Title: 2006/129/ES: Odločba Komisije z dne  7. februarja 2006  o spremembi Odločbe 2003/329/ES glede podaljšanja prehodnih ukrepov v zvezi s postopkom toplotne obdelave hlevskega gnoja  (notificirano pod dokumentarno številko C(2006) 263)   (Besedilo velja za EGP)

22.2.2006   
            
            
               SL
            
            
               Uradni list Evropske unije
            
            
               L 51/27
            
         
      ODLOČBA KOMISIJE
   
   z dne 7. februarja 2006
   o spremembi Odločbe 2003/329/ES glede podaljšanja prehodnih ukrepov v zvezi s postopkom toplotne obdelave hlevskega gnoja
   (notificirano pod dokumentarno številko C(2006) 263)
   (Besedilo v francoskem, nizozemskem, finskem in švedskem jeziku je edino verodostojno)
   (Besedilo velja za EGP)
   (2006/129/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (1), in zlasti člena 32(1) Uredbe,
   ob upoštevanju naslednjega:
   
               (1)
            
            
               Uredba (ES) št. 1774/2002 določa zdravstvena pravila za živalske stranske proizvode, ki niso namenjeni prehrani ljudi. Zaradi strogosti navedenih pravil so bili odobreni prehodni ukrepi.
            
         
               (2)
            
            
               Odločba Komisije 2003/329/ES z dne 12. maja 2003 o prehodnih ukrepih v skladu z Uredbo (ES) št. 1774/2002 Evropskega parlamenta in Sveta v zvezi s postopkom toplotne obdelave hlevskega gnoja (2) daje gospodarski panogi čas do 31. decembra 2005, da prilagodi in razvije alternativni postopek toplotne obdelave hlevskega gnoja.
            
         
               (3)
            
            
               Mnenje EFSA o biološko varni toplotni obdelavi hlevskega gnoja je bilo sprejeto dne 7. septembra 2005. Komisija na podlagi tega mnenja trenutno predlaga spremembe k ustreznemu poglavju v Prilogi VIII k Uredbi (ES) št. 1774/2002. Države članice in nosilci dejavnosti so zaprosili Komisijo, naj do uvedbe teh novih ukrepov podaljša veljavnost prehodnih ukrepov, določenih v Odločbi 2003/329/ES, da bi preprečili motnje v trgovini.
            
         
               (4)
            
            
               Prehodne ukrepe, določene v Odločbi 2003/329/ES, je treba torej še zadnjič podaljšati za nadaljnje obdobje, ki bo državam članicam omogočilo, da nosilcem dejavnosti dovolijo nadaljevanje uporabe nacionalnih pravil za postopek toplotne obdelave hlevskega gnoja do začetka veljavnosti spremenjenih zahtev v Prilogi VII k Uredbi (ES) št. 1774/2002.
            
         
               (5)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Odločba 2003/329/ES se spremeni:
   V členu 1(1), členu 3(2) in členu 5 se datum „31. december 2005“ nadomesti z datumom „31. december 2006“.
   Člen 2
   Odločba je naslovljena na Kraljevino Belgijo, Francosko republiko, Kraljevino Nizozemsko in Republiko Finsko.
   
      V Bruslju, 7. februarja 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 273, 10.10.2002, str. 1. Uredba, kakor je bila nazadnje spremenjena z Uredbo Komisije (ES) št. 416/2005 (UL L 66, 12.3.2005, str. 10).
   
      (2)  UL L 117, 13.5.2003, str. 51. Odločba, kakor je bila sprememnjena z Odločbo 2005/14/ES (UL L 7, 11.1.2005, str. 5).